**EELNÕU 2023/164**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri-ja spordikomisjon  |  |
| majandus-ja keskkonnakomisjon | X |
| revisjonikomisjon | X |
| sotsiaalkomisjon  |  |
| noortevolikogu | X |
| seeniorite nõukoda | X |

**VILJANDI LINNAVOLIKOGU**

OTSUS

### 22. veebruar 2023 nr

Loa andmine riigihanke „Ohtlike jäätmete kogumisring

Viljandi linnas 2023 - 2024“ korraldamiseks ja sellega

seotud rahaliste kohustuste võtmiseks

Kohaliku omavalitsuse üksuse finantsjuhtimise seaduse § 28 lõike 3, Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ § 17 lõike 7 ja keskkonnaministri 31.01.2020 määruse nr 10 „Keskkonnaprogrammist toetuse andmise kord ja tingimused“ alusel Viljandi Linnavolikogu

**o t s u s t a b:**

1. Lubada Viljandi Linnavalitsusel võtta rahalisi kohustusi riigihanke „Ohtlike jäätmete kogumisring Viljandi linnas 2023 - 2024“ tulemusena sõlmitava töövõtulepingu alusel perioodiks 01.05.2023 kuni 01.10.2024.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

# Koostaja(d): Margit-Marit Raudsepp

**Esitatud:** 06.02.2023

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 2

**Hääletamine:** koosseisu häälteenamus

Seletuskiri

**Loa andmine riigihanke „Ohtlike jäätmete kogumisring**

**Viljandi linnas 2023 - 2024“ korraldamiseks ja sellega**

**seotud rahaliste kohustuste võtmiseks**

Eelnõu eesmärk on saada volikogult luba korraldada riigihange, et Viljandi linna territooriumil viia läbi ohtlike jäätmete avalikud kogumisringid, mille raames on Viljandi linna elanikel võimalik tasuta ära anda ohtlike jäätmetena elektroonikaromud ja kemikaalid.

Jäätmeseaduse kohaselt on kohaliku omavalitsuse ülesanne korraldada oma haldusterritooriumil vähemalt paberi-, papi-, metalli-, plasti-, tekstiili- ja klaasijäätmete ning kodumajapidamises tekkivate ohtlike jäätmete liigiti kogumist.

Viljandi Linnavolikogu 28.01.2021 määrusega nr 101 kinnitatud „Viljandi linna jäätmekava 2021–2026“ punkt 3.2.4.6 sätestab, et ohtlike jäätmete kogumine jätkub Viljandi jäätmejaamas ja kogumisringidega.

Keskkonnaministri 31. jaanuari 2020 määruse nr 10 „Keskkonnaprogrammist toetuse andmise kord ja tingimused“ alusel oli kohalikul omavalitsusel võimalik taotleda toetust ringmajanduse programmist eesmärgiga korraldada ohtlike jäätmete kogumisringe (määruse § 29 lg 4 p 3). Viljandi Linnavalitsus esitas vastava taotluse ja linnale eraldati toetus maksimaalses summas 40 217,80 eurot, kusjuures toetuse maksimaalne osakaal projekti abikõlblikest kuludest on 80% ja toetuse saaja omafinantseering vähemalt 20%.

Projekti järgi on eeldatav kogumisringide korraldamise maksumus 50 272,25 eurot.

Kohaliku omavalitsuse finantsjuhtimise seaduse § 28 lg 3 kohaselt võivad valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus sõlmida lepingu, millega kaasneb väljaminek tulevastel eelarveaastatel juhul, kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal. Sama on sätestatud ka Viljandi linna finantsjuhtimise korra  § 17 lõikes 7.

Plaanis on aastatel 2023 - 2024 korraldada neli kogumisringi, mõlemal aastal üks ring kevadel ja teine sügisel. Jäätmeid on eraisikutel võimalik ära anda Viljandi linnas kaheksas erinevas kohas ja need veetakse hanke tulemusena valitud käitleja poolt ohtlike jäätmete käitluskohta. Ohtlikud jäätmed, mida kogumisringidel kogutakse on elektroonikaromud ja kemikaalid.

(allkirjastatud digitaalselt)

Margit-Marit Raudsepp

õigusteenistuse peaspetsialist